Komission asetus (EY) N:o 2599/2001, annettu 28 päivänä joulukuuta 2001, Espanjan, Kreikan ja Italian interventioelinten hallussa pitämien yhteisön oliiviöljyjäämien myynnistä



Virallinen lehti nro L 345 , 29/12/2001 s. 0043 - 0044



Komission asetus (EY) N:o 2599/2001, annettu 28 päivänä joulukuuta 2001, Espanjan, Kreikan ja Italian interventioelinten hallussa pitämien yhteisön oliiviöljyjäämien myynnistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98(1), sellaisena kuin se on muutettuna asetuksella (EY) N:o 1513/2001(2), ja erityisesti sen 3 artiklan 1 kohdan, sekä katsoo seuraavaa: (1) Espanjan, Kreikan ja Italian interventioelimet järjestivät oliiviöljyn tarjouskilpailuja osana interventiojärjestelmää ennen 1 päivää marraskuuta 1998. Mainittu järjestelmä kumottiin 1 päivästä marraskuuta 1998 asetuksella (EY) N:o 1638/98. Näillä interventioelimillä on varastoissaan jäämiä säilytysastioiden pohjalta. Näiden jäämien oliiviöljypitoisuus vaihtelee. Jotta siirtyminen interventiojärjestelmästä nykytilanteeseen, jossa järjestelmää ei enää ole, sujuisi kitkattomasti, olisi sallittava interventioelinten kumotussa järjestelmässä ostaman ja niiden varastoissa vielä olevan oliiviöljyn myyntiin saattaminen. (2) Oliiviöljyalan interventiosta 23 päivänä marraskuuta 1978 annetun neuvoston asetuksen (ETY) N:o 2754/78(3), sellaisena kuin se on muutettuna asetuksella (ETY) N:o 2203/90(4), 2 artiklan 1 kohdassa säädetään, että interventioelinten hallussa oleva oliiviöljy saatetaan myyntiin tarjouskilpailulla, mikäli erityiset olosuhteet eivät edellytä muiden menettelyjen käyttöä. (3) Kaupallisista syistä, joihin kuuluvat etenkin se, että kyseiselle tuotteelle ei ole olemassa tiettyjä markkinoita ja noteerauksia, sitä ei ole mahdollista saattaa myyntiin tarjouskilpailumenettelyllä. Tästä syystä Espanjan, Kreikan ja Italian interventioelinten olisi myytävä tuote parhain tarjotuin edellytyksin varmistaen asetuksen (ETY) N:o 2754/78 2 artiklan 2 kohdan säännösten noudattamisen. Myynti voidaan uusia, jos tuotetta ei saada kokonaan tai osittain myytyä ensimmäisellä kerralla. (4) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Espanjan interventioelin - Fondo Español de Garantia Agraria, jäljempänä "FEGA", Kreikan interventioelin - Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων, jäljempänä "Opekepe", ja Italian interventioelin - Agenzia per le Erogazioni in Agricoltura, jäljempänä "AGEA", myyvät yhteisön markkinoilla parhain edellytyksin ja varmistaen asetuksen (ETY) N:o 2754/78 2 artiklan 2 kohdan säännösten noudattamisen Espanjan interventioelimen hallussa olevan 22,6 tonnin, Kreikan interventioelimen hallussa olevan 1375 tonnin ja Italian interventioelimen hallussa olevan 27,1 tonnin määrän yhteisön oliiviöljymarkkinoiden interventioista astioiden pohjalle jääneitä yhteisön oliiviöljyjäämiä. 2. Myyntiinsaattamisilmoitukset ovat nähtävissä seuraavissa kansallisten interventioelinten päätoimistoissa: - FEGA - Calle Beneficencia 8, E-28004 Madrid, - Opekepe - Acharnon 241, GR-11253 Ateena, Kreikka - AGEA - via Palestro 81, I-00185 Rooma, vähintään 10 päivää ennen suunniteltua myyntipäivää. 3. Edellä 1 kohdassa tarkoitetun tuotteen myynnin on tapahduttava 31 päivänä tammikuuta 2002. Jos mainitussa kohdassa tarkoitettuja määriä ei tuolloin saada kokonaan myydyiksi, voidaan järjestää toinen myynti 28 päivänä helmikuuta 2002. 4. Myyty tuote on toimitettava 15 päivään maaliskuuta 2002 mennessä. Toisen myynnin osalta toimituksen on tapahduttava 15 päivään huhtikuuta 2002 mennessä. 5. Edellä 1 kohdassa tarkoitettujen elinten on ilmoitettava komissiolle mahdollisimman pian myynnin tuloksesta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 2001. Komission puolesta Franz Fischler Komission jäsen (1) EYVL L 210, 28.7.1998, s. 32. (2) EYVL L 201, 26.7.2001, s. 4. (3) EYVL L 331, 28.11.1978, s. 13. (4) EYVL L 201, 31.7.1990, s. 5.